Document ID: /roh_data/filtered/fineweb-2-filterrobots_roh.jsonl.gz/59404

Il profi da golf Jeremy Freiburghaus fa il pass en il Tour d'Europa l'onn proxim. Quai è pussaivel grazia a ses segund plaz en il classement general dal Challenge Tur.
Al turnier final da golf a Mallorca è l'um da 26 onns da Panaduz vegnì sin plaz 29. Surtut la terza runda n'è insumma betg gartegiada – la finala è el dentant anc sa meglierà per insaquants rangs.
Ch'el ha cunquai stuì dar giu la pole position da la rangaziun generala na vegn dentant betg ad esser uschè nausch per Jeremy Freiburghaus – er il segund dal classament general sa qualifitgescha automaticamain per il Tour d'Europa. Quai munta ch'il Grischun dastga dar la proxima stagiun quasi tut ils turniers regulars da la «DP World Tour», sco quest tur ha num en l'avegnir.